- 2 - Kannadig Montroulez - Miz Chwevrer 2006  E korn ar Ru Vras ha Plasenn ar Chochu e weler choazh imaj farsus Paotr Montroulez, daou-bleget dindan vech ar vuhez e Montroulez da neuze, gant he diaezamanchoù a beb seurt digaset gant ar brezelioù, an tailhoù hag ar gwirioù da baeañ . . .  Diwezhañ imaj eo hemañ eus Paotr Montroulez a challed gwelet gwechall war diez kozh nemaint ket mui bremañ.  Deomp bremañ gant ar Ru Vras, anezhi unan eus ruioù koshañ Montroulez. Ru marchad al lien ez oa houmañ. Ar wiaderien, 18 lev tro-war-dro, a ranke digas o lien dar varchadourien a yoa o stalioù a beb tu dar ru. Ar re-mañ o chase dar porzh da werzhañ er-maez ar vro, ha diwar ar choñvers-se eo ez oa deuet, eus ar XVIvet betek an XVIIIvet kantved, pinvidigezh Montroulez hag ar vro tro-war-dro. Gant archant al lien e voe savet, er XVvet ha XVIvet kantved, an tiez pondale.  En 18 eus ar ru ez oa, war a lavar lod, ur vatezh, ur plach kalonek o chom. Setu amañ an istor a gontont diwar he fenn: E 1522 e lakaas ar Saozon an tan war Vontroulez evit en em veñjiñ war ar Vretoned o devoa graet kement all dezho diagent e Bristol e-lech mo  devoa kaset al listri Saoz dar foñs choazh ouzhpenn. Sevel a eure ar vatezh un trap e trepas teñval he zi ha digeriñ ur rañvell evit beuziñ he chav. Ha setu Saozon, pevar-ugent anezho, ha kouezhañ ennañ war o fenn gant an deñvalijenn, hag i holl beuzet raktal. Kerkent ha paket gant ar Saozon avat e voe taolet ar plach kalonek dre brenestr he zi, hag hi marv-mik.